Vollan (Mosjøen)

Vollan er et byområde i Mosjøen. Det ligger på østsiden av Nordlandsbanen, hvor man blant annet finner Dolstad kirke og Mosjøen stasjon. På vestsiden ligger Nervollan, hvor Mosjøen Aluminiumsverk står. Mellom Nervollan og Baustein ligger Mosjøen havn, som er en av de største i Nord-Norge.

 Informasjon 
Både Vollan og Nervollan ligger nord for elven Skjerva, som skiller dem fra Byflata. I åssiden ovenfor Vollan ligger Åsbyen. Nord for Vollan og Nervollan ligger Baustein, som på sin side ligger sør for Halsøya.

På Vollan finnes Dolstad kirke og prestegård, Mosjøen stasjon og noen bedrifter, herunder to hoteller. Der ligger også Mosjøen Ressurs- og kompetansesenter, en av Mosjøen videregående skoles avdelinger. Ellers er Vollan et boligområde.

Nervollan ligger vest for Nordlandsbanen. Området var frem til 1950-årene et byområde med et gatenett temmelig likt det på Byflata. Imidlertid måtte gater både med og uten bebyggelse vike for å gi plass til Mosjøen Aluminiumsverk, som ble anlagt i 1956. Folk og flere bedrifter måtte pakke i hop og flytte. A-verket og nedlagte Mosjøen Veveris fabrikk opptar i dag nesten hele Nervollan. Foruten industrien har Nervollan flere forretninger, blant annet jernvarehandel, bilverksted, rørleggerforretning og transportfirmaer. Et boligstrøk ligger sør på Nervollan. På Nervollan finnes Dolstadgata og Havnegata, samt noen mindre gater.

Baustein er et område med flere tyngre næringer, blant annet byggvarehus, lastebilforretning og reperasjonsverksted for båter. Der ligger også Mosjøen småbåthavn. I eldre tider var Baustein henrettelsesplass.Jæger, Claes-Henrik: Mosjøen i Norges Bebyggelse : Fylkesbindet for Sør-Trøndelag, Nord-Trøndelag og Nordland fylker, s. 725–732. Norsk Yrkesforlag, 1954.

Mellom Nervollan og Baustein ligger Mosjøen havn. Derfra går blant annet ferge til flere bygder langs Vefsnfjorden. Havnen er Nord-Norges største havn for containertransport.Helgeland Arbeiderblad (19.10.2010): Nord-Norges største containerhavn

 Se også 
 Mosjøen

 Referanser 

Kategori:Byområder i Mosjøen